title: Regulamentul de punere în aplicare (UE) nr. 1212/2012 al Comisiei din 17 decembrie 2012 de modificare a Regulamentelor (CE) nr. 2535/2001, (CE) nr. 917/2004, (CE) nr. 382/2008, (CE) nr. 748/2008, (CE) nr. 810/2008 și (CE) nr. 610/2009 în ceea ce privește obligațiile de notificare în cadrul organizării comune a piețelor agricole

text:
               18.12.2012

               RO

               Jurnalul Oficial al Uniunii Europene

               L 348/7

         REGULAMENTUL DE PUNERE ÎN APLICARE (UE) NR. 1212/2012 AL COMISIEI
   din 17 decembrie 2012
   de modificare a Regulamentelor (CE) nr. 2535/2001, (CE) nr. 917/2004, (CE) nr. 382/2008, (CE) nr. 748/2008, (CE) nr. 810/2008 și (CE) nr. 610/2009 în ceea ce privește obligațiile de notificare în cadrul organizării comune a piețelor agricole
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 192 alineatul (2) coroborat cu articolul 4,
   întrucât:

               (1)

               Regulamentul (CE) nr. 792/2009 al Comisiei din 31 august 2009 de stabilire a normelor detaliate pentru comunicarea Comisiei de către statele membre a informațiilor și documentelor cu privire la implementarea organizării comune a piețelor, la sistemul de plăți directe, la promovarea produselor agricole și la regimul aplicabil regiunilor ultraperiferice și insulelor mici din Marea Egee (2) stabilește norme comune pentru comunicarea de informații și documente Comisiei de către autoritățile competente din statele membre. Normele respective includ în special obligația statelor membre de a utiliza sistemele informatizate puse la dispoziție de către Comisie, precum și validarea drepturilor de acces ale autorităților sau ale persoanelor autorizate să trimită notificări. În plus, regulamentul respectiv stabilește principii comune aplicabile sistemelor informatizate, astfel încât acestea să garanteze autenticitatea, integritatea și lizibilitatea în timp a documentelor, și prevede protecția datelor personale.

               (2)

               Regulamentul (CE) nr. 792/2009 prevede că obligația de a utiliza sistemele informatizate în conformitate cu regulamentul respectiv trebuie să fie prevăzută în regulamentele care stabilesc o obligație specifică de notificare.

               (3)

               Comisia a elaborat un sistem informatizat care permite gestionarea electronică a documentelor și a procedurilor în cadrul propriilor proceduri de lucru interne și al relațiilor sale cu autoritățile implicate în politica agricolă comună.

               (4)

               Se consideră că mai multe obligații de notificare pot fi îndeplinite prin intermediul acestui sistem, în conformitate cu Regulamentul (CE) nr. 792/2009, în special cele prevăzute în Regulamentul (CE) nr. 2535/2001 al Comisiei din 14 decembrie 2001 de stabilire a normelor de aplicare a Regulamentului (CE) nr. 1255/1999 al Consiliului privind regimul importurilor de lapte și produse lactate și deschiderea unor contingente tarifare (3), în Regulamentul (CE) nr. 917/2004 al Comisiei din 29 aprilie 2004 de stabilire a normelor de punere în aplicare a Regulamentului (CE) nr. 797/2004 al Consiliului referitor la acțiunile care au ca scop îmbunătățirea condițiilor de producere și de comercializare a produselor apicole (4), în Regulamentul (CE) nr. 382/2008 al Comisiei din 21 aprilie 2008 privind normele de aplicare a regimului licențelor de import și export în sectorul cărnii de vită și mânzat (5), în Regulamentul (CE) nr. 748/2008 al Comisiei din 30 iulie 2008 privind deschiderea și modul de gestionare a unui contingent tarifar de import pentru mușchiulețul congelat de vită și mânzat care intră sub incidența codului NC 0206 29 91 (6), în Regulamentul (CE) nr. 810/2008 al Comisiei din 11 august 2008 privind deschiderea și modul de gestionare a contingentelor tarifare pentru carnea de vită și mânzat de calitate superioară, proaspătă, refrigerată sau congelată și pentru carnea de bivol congelată (7) precum și în Regulamentul (CE) nr. 610/2009 al Comisiei din 10 iulie 2009 de stabilire a normelor de aplicare a contingentului tarifar pentru carnea de vită și mânzat originară din Chile (8)

               (5)

               În vederea unei gestionări eficiente și ținând seama de experiența acumulată, unele notificări din regulamentele menționate trebuie să fie ori simplificate și clarificate, ori eliminate.

               (6)

               Prin urmare, Regulamentele (CE) nr. 2535/2001, (CE) nr. 917/2004, (CE) nr. 382/2008, (CE) nr. 748/2008, (CE) nr. 810/2008 și (CE) nr. 610/2009 trebuie modificate în consecință.

               (7)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Regulamentul (CE) nr. 2535/2001 se modifică după cum urmează:

               1.

               La articolul 10, alineatul (3) se înlocuiește cu următorul text:
               „3.   Statele membre comunică Comisiei lista importatorilor autorizați defalcată în importatori autorizați care și-au dat consimțământul în conformitate cu alineatul (2), și ceilalți importatori autorizați. Această comunicare conține numărul autorizației, denumirea, adresa, numărul de telefon și adresa de e-mail ale importatorilor autorizați.”

               2.

               Articolul 39 se elimină.

               3.

               La articolul 40, alineatul (2) se înlocuiește cu următorul text:
               „(2)   Statele membre comunică Comisiei rezultatele controlului efectuat în conformitate cu anexa IV, pentru fiecare trimestru, până cel târziu în a zecea zi a lunii următoare. Respectiva notificare conține următoarele informații:

                           (a)

                           informații generale:

                                       (i)

                                       denumirea producătorului de unt;

                                       (ii)

                                       codul de identificare a lotului;

                                       (iii)

                                       mărimea lotului, exprimată în kg;

                                       (iv)

                                       data controalelor (zi/lună/an);

                           (b)

                           controlul greutății:

                                       (i)

                                       mărimea eșantionului aleatoriu (numărul de ambalaje de carton);

                                       (ii)

                                       date privind valoarea medie:

                                                   —

                                                   media aritmetică a greutății nete per ambalaj de carton, în kg (așa cum este specificată pe certificatul IMA 1 - rubrica 9);

                                                   —

                                                   media aritmetică a greutății nete a ambalajelor de carton utilizate pentru eșantionare, în kg,

                                                   —

                                                   dacă media aritmetică a greutății nete stabilite în Uniune arată o diferență semnificativă în raport cu valoarea declarată (N = nu, D = da);

                                       (iii)

                                       date privind deviația standard:

                                                   —

                                                   deviația standard a greutății nete pe ambalaj de carton, în kg (așa cum este specificată pe certificatul IMA 1 - rubrica 9);

                                                   —

                                                   deviația standard a greutății nete a ambalajelor de carton utilizate pentru eșantionare (în kg),

                                                   —

                                                   dacă deviația standard a greutății nete stabilite în Uniune arată o diferență semnificativă în raport cu valoarea declarată (N = nu, D = da);

                           (c)

                           controlul conținutului de grăsimi:

                                       (i)

                                       mărimea eșantionului aleatoriu (numărul de ambalaje de carton);

                                       (ii)

                                       date privind valoarea medie:

                                                   —

                                                   media aritmetică a conținutului de grăsimi al ambalajelor de carton utilizate pentru eșantionare, în % grăsime,

                                                   —

                                                   dacă media aritmetică a conținutului de grăsimi stabilită în Uniune depășește 84,4 % (N = nu, D = da).”

               4.

               Articolul 45 se înlocuiește cu următorul text:
               „Articolul 45
               În cadrul contingentelor tarifare de import, în conformitate cu articolul 4 din Regulamentul (CE) nr. 1301/2006, statele membre transmit Comisiei date referitoare la cantitățile de produse puse în liberă circulație.”

               5.

               Se inserează următorul articol 45a:
               „Articolul 45a
               Notificările menționate în prezentul regulament, cu excepția celor menționate la articolul 15, la articolul 35a alineatul (1) și la articolul 45, se efectuează în conformitate cu Regulamentul (CE) nr. 792/2009 al Comisiei (9).

               6.

               Anexele V și XIV se elimină.

         Articolul 2
   Regulamentul (CE) nr. 917/2004 se modifică după cum urmează:

               1.

               Articolul 1 se înlocuiește cu următorul text:
               „Articolul 1
               Programele naționale menționate la articolul 105 din Regulamentul (CE) nr. 1234/2007 (10) (denumite în continuare «programele apicole») conțin:

                           (a)

                           descrierea situației sectorului, făcând astfel posibilă actualizarea periodică a datelor structurale din studiul prevăzut la articolul 107 din Regulamentul (CE) nr. 1234/2007, care se referă în special la următoarele:

                                       (i)

                                       numărul total de apicultori;

                                       (ii)

                                       numărul de apicultori profesioniști cu mai mult de 150 de stupi fiecare;

                                       (iii)

                                       numărul total de stupi;

                                       (iv)

                                       producția de miere;

                                       (v)

                                       lista cu obiectivele programului;

                           (b)

                           o descriere detaliată a măsurilor, precum și a costurilor estimate și a planului de finanțare, defalcat pe ani la nivel național și regional, cu utilizarea următoarelor rubrici:

                                       (i)

                                       asistența tehnică pentru apicultori;

                                       (ii)

                                       lupta contra varoozei;

                                       (iii)

                                       raționalizarea transhumanței;

                                       (iv)

                                       analize ale mierii;

                                       (v)

                                       repopularea șeptelului apicol

                                       (vi)

                                       programe de cercetare aplicată;

                           (c)

                           trimiteri la actele cu putere de lege și actele administrative aplicabile;

                           (d)

                           lista organizațiilor reprezentative și a cooperativelor apicole care au colaborat cu autoritatea competentă a statului membru la elaborarea programelor apicole;

                           (e)

                           modalitățile de punere în aplicare și de evaluare a programelor apicole.

               2.

               La articolul 6, paragraful al treilea se înlocuiește cu următorul text:
               „Până la data de 15 decembrie a fiecărui an, statele membre notifică Comisiei o situație recapitulativă a execuției cheltuielilor defalcate în funcție de rubricile menționate la articolul 1 litera (b).”

               3.

               Se inserează următorul articol 6a:
               „Articolul 6a
               Notificările prevăzute în prezentul regulament se fac în conformitate cu Regulamentul (CE) nr. 792/2009 al Comisiei (11).

         Articolul 3
   Regulamentul (CE) nr. 382/2008 se modifică după cum urmează:

               1.

               Articolul 6 se înlocuiește cu următorul text:
               „Articolul 6
               (1)   Cel târziu în cea de-a zecea zi a fiecărei luni, statele membre notifică Comisiei cantitățile de produse, exprimate în funcție de greutatea în kilograme a produsului sau de numărul de capete, defalcate pe țara de origine, pentru care au fost eliberate licențe de import în luna anterioară în cadrul importurilor realizate în afara contingentului.
               (2)   Cel târziu la data de 31 octombrie a fiecărui an, statele membre notifică Comisiei cantitățile de produse, exprimate în funcție de greutatea în kilograme a produsului sau de numărul de capete, defalcate pe țara de origine, pentru care licențele de import eliberate între data de 1 iulie a anului precedent și data de 30 iunie a anului în cauză nu au fost utilizate în cadrul importurilor realizate în afara contingentului.
               (3)   În conformitate cu articolul 4 din Regulamentul (CE) nr. 1301/2006 al Comisiei (12), statele membre transmit Comisiei date referitoare la cantitățile de produse puse în liberă circulație.

               2.

               Articolul 7 se înlocuiește cu următorul text:
               „Articolul 7
               Notificările menționate la articolul 6 alineatele (1) și (2) se realizează utilizând categoriile de produse indicate în anexa V.”

               3.

               Articolul 16a se înlocuiește cu următorul text:
               „Articolul 16a
               Notificările menționate în prezentul regulament, cu excepția celor prevăzute la articolul 6 alineatul (3), se efectuează în conformitate cu Regulamentul (CE) nr. 792/2009 al Comisiei (13).

               4.

               Anexele II, III și IV se elimină.

         Articolul 4
   Regulamentul (CE) nr. 748/2008 se modifică după cum urmează:

               1.

               La articolul 8, alineatele (2) și (3) se înlocuiesc cu următorul text:
               „(2)   Cel târziu în a șaptesprezecea zi a lunii în care sunt depuse cererile, statele membre comunică Comisiei cantitatea totală, în funcție de țara de origine, care face obiectul cererilor.
               (3)   Licențele de import se eliberează începând cu data de 25 și până cel târziu la sfârșitul lunii în care au fost depuse cererile”.

               2.

               Articolul 9 se modifică după cum urmează:

                           (a)

                           Alineatele (1) și (2) se înlocuiesc cu următorul text:
                           „(1)   Prin derogare de la articolul 11 alineatul (1) al doilea paragraf din Regulamentul (CE) nr. 1301/2006, statele membre comunică Comisiei:

                                       (a)

                                       până cel târziu la 10 august, cantitățile de produse, inclusiv notificările cu mențiunea «zero», pentru care au fost eliberate licențe de import în luna anterioară, în ceea ce privește cantitățile menționate la articolul 1 alineatul (3) litera (b) din prezentul regulament;

                                       (b)

                                       până cel târziu la 31 august, după încheierea fiecărei perioade de contingent tarifar de import, cantitățile de produse, inclusiv notificările cu mențiunea «zero», pentru care au fost eliberate licențe de import în cursul perioadei anterioare de contingent tarifar de import, în ceea ce privește cantitățile menționate la articolul 1 alineatul (3) litera (a) din prezentul regulament;

                                       (c)

                                       până cel târziu la 31 octombrie, după încheierea fiecărei perioade de contingent tarifar de import, cantitățile de produse, inclusiv notificările cu mențiunea „zero”, la care se referă licențele de import neutilizate sau parțial utilizate, și care corespund diferenței dintre cantitățile înscrise pe versoul licențelor de import și cantitățile pentru care acestea au fost eliberate.

                                 (2)   În conformitate cu articolul 4 din Regulamentul (CE) nr. 1301/2006, statele membre transmit Comisiei date referitoare la cantitățile de produse puse în liberă circulație.”

                           (b)

                           La alineatul (3), al doilea paragraf se înlocuiește cu următorul text:
                           „Notificările referitoare la cantitățile menționate la articolul 1 alineatul (3) litera (a) din prezentul regulament se efectuează în conformitate cu Regulamentul (CE) nr. 792/2009 al Comisiei (14).

               3.

               Anexele IV, V și VI se elimină.

         Articolul 5
   Regulamentul (CE) nr. 810/2008 se modifică după cum urmează:

               1.

               La articolul 5, alineatele (2) și (3) se înlocuiesc cu următorul text:
               „(2)   Cel târziu în a zecea zi a lunii în care sunt depuse cererile, statele membre comunică Comisiei cantitatea globală, în funcție de țările de origine, care face obiectul cererilor.
               (3)   Licențele de import se eliberează începând cu data de 17 și până cel târziu la data de 21 a lunii în care au fost depuse cererile. Fiecare licență eliberată precizează cantitatea vizată, în funcție de codul NC sau de grupul de coduri NC.”

               2.

               Articolul 11 se modifică după cum urmează:

                           (a)

                           alineatul (2) se înlocuiește cu următorul text:
                           „(2)   În conformitate cu articolul 4 din Regulamentul (CE) nr. 1301/2006, statele membre transmit Comisiei date referitoare la cantitățile de produse puse în liberă circulație.”

                           (b)

                           La alineatul (3), al doilea paragraf se înlocuiește cu următorul text:
                           „Notificările referitoare la cantitățile menționate la articolul 1 alineatul (1) literele (b) și (c) și la articolul 2 literele (a) - (e) și (g) din prezentul regulament se efectuează în conformitate cu Regulamentul (CE) nr. 792/2009 al Comisiei (15).

               3.

               Anexele IV, V și VI se elimină.

         Articolul 6
   Regulamentul (CE) nr. 610/2009 se modifică după cum urmează:

               1.

               La articolul 10, alineatele (2) și (3) se înlocuiesc cu următorul text:
               „(2)   În conformitate cu articolul 4 din Regulamentul (CE) nr. 1301/2006, statele membre transmit Comisiei date referitoare la cantitățile de produse puse în liberă circulație.
               (3)   Comunicările menționate la alineatul (1) se efectuează în conformitate cu Regulamentul (CE) nr. 792/2009 al Comisiei (16) și utilizând categoriile de produse indicate în anexa V la Regulamentul (CE) nr. 382/2008.

               2.

               Anexele V, VI și VII se elimină.

         Articolul 7
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Prezentul regulament se aplică de la 1 ianuarie 2013.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 decembrie 2012.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 228, 1.9.2009, p. 3.

      (3)  JO L 341, 22.12.2001, p. 29.

      (4)  JO L 163, 30.4.2004, p. 83.

      (5)  JO L 115, 29.4.2008, p. 10.

      (6)  JO L 202, 31.7.2008, p. 28.

      (7)  JO L 219, 14.8.2008, p. 3.

      (8)  JO L 180, 11.7.2009, p. 5.

      (9)  JO L 228, 1.9.2009, p. 3.”

      (10)  JO L 299, 16.11.2007, p. 1.”

      (11)  JO L 228, 1.9.2009, p. 3.”

      (12)  JO L 238, 1.9.2006, p. 13.”

      (13)  JO L 228, 1.9.2009, p. 3.”

      (14)  JO L 228, 1.9.2009, p. 3.”

      (15)  JO L 228, 1.9.2009, p. 3.”

      (16)  JO L 228, 1.9.2009, p. 3.”


title: Regulamentul de punere în aplicare (UE) nr. 1227/2014 al Comisiei din 17 noiembrie 2014 de stabilire a unei rate de ajustare a plăților directe prevăzute de Regulamentul (CE) nr. 73/2009 al Consiliului pentru anul calendaristic 2014 și de abrogare a Regulamentului de punere în aplicare (UE) nr. 879/2014 al Comisiei

text:
               18.11.2014

               RO

               Jurnalul Oficial al Uniunii Europene

               L 331/6

         REGULAMENTUL DE PUNERE ÎN APLICARE (UE) NR. 1227/2014 AL COMISIEI
   din 17 noiembrie 2014
   de stabilire a unei rate de ajustare a plăților directe prevăzute de Regulamentul (CE) nr. 73/2009 al Consiliului pentru anul calendaristic 2014 și de abrogare a Regulamentului de punere în aplicare (UE) nr. 879/2014 al Comisiei
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (1), în special articolul 26 alineatul (4),
   după consultarea Comitetului pentru fondurile agricole,
   întrucât:

               (1)

               La 21 martie 2014, Comisia a adoptat o propunere de regulament al Parlamentului European și al Consiliului privind stabilirea unei rate de ajustare a plăților directe prevăzute de Regulamentul (CE) nr. 73/2009 al Consiliului pentru anul calendaristic 2014 (2). Parlamentul European și Consiliul nu stabiliseră respectiva rată de ajustare până la 30 iunie 2014. Prin urmare, în conformitate cu articolul 26 alineatul (3) din Regulamentul (UE) nr. 1306/2013, Comisia a stabilit rata de ajustare în Regulamentul de punere în aplicare (UE) nr. 879/2014 al Comisiei (3).

               (2)

               Previziunile pentru plățile directe și cheltuielile legate de piață incluse în scrisoarea rectificativă nr. 1 a Comisiei la proiectul de buget 2015 arată necesitatea de a adapta rata mecanismului de disciplină financiară care a fost luată în considerare în proiectul de buget 2015. Respectiva scrisoare rectificativă a fost întocmită ținând seama de un cuantum al disciplinei financiare de 433 de milioane EUR pentru rezerva pentru situații de criză în sectorul agricol menționată la articolul 25 din Regulamentul (UE) nr. 1306/2013. Pentru a ține seama de aceste noi informații, Comisia ar trebui să adapteze rata de ajustare stabilită în Regulamentul de punere în aplicare (UE) nr. 879/2014.

               (3)

               Ca regulă generală, fermierii care depun o cerere de ajutor pentru plăți directe pentru un an calendaristic (N) primesc sumele aferente într-o anumită perioadă de plată care ține de exercițiul financiar (N + 1). Cu toate acestea, în anumite limite, statele membre au posibilitatea de a efectua cu întârziere plățile către fermieri dincolo de respectiva perioadă de plată, fără nicio limită de timp. Astfel de plăți efectuate cu întârziere pot fi incluse într-un exercițiu financiar ulterior. Atunci când disciplina financiară este aplicată pentru un anumit an calendaristic, rata de ajustare nu ar trebui să se aplice plăților pentru care cererile de ajutor au fost depuse în alți ani calendaristici decât cel pentru care se aplică disciplina financiară. Prin urmare, pentru a se garanta tratamentul egal al fermierilor, este necesar să se prevadă că rata de ajustare se aplică numai plăților pentru care s-au depus cereri de ajutor în anul calendaristic pentru care se aplică disciplina financiară, independent de momentul în care sunt efectuate plățile către fermieri.

               (4)

               La articolul 8 alineatul (1) din Regulamentul (UE) nr. 1307/2013 al Parlamentului European și al Consiliului (4) se prevede că rata de ajustare aplicată plăților directe stabilită în conformitate cu articolul 26 din Regulamentul (UE) nr. 1306/2013 se aplică numai plăților directe care depășesc 2 000 EUR și care urmează să fie acordate fermierilor în anul calendaristic corespunzător. În plus, articolul 8 alineatul (2) din Regulamentul (UE) nr. 1307/2013 prevede că, în urma introducerii progresive a plăților directe, rata de ajustare se aplică Bulgariei și României numai de la 1 ianuarie 2016, iar Croației numai de la 1 ianuarie 2022. Prin urmare, rata de ajustare care urmează să fie stabilită prin prezentul regulament ar trebui să nu se aplice plăților către fermierii din respectivele state membre.

               (5)

               Pentru a garanta că rata de ajustare adaptată este aplicabilă începând cu data de la care încep să se efectueze plățile către fermieri în conformitate cu Regulamentul (UE) nr. 1306/2013, prezentul regulament ar trebui să se aplice de la 1 decembrie 2014.

               (6)

               Rata de ajustare adaptată ar trebui luată în considerare la calculul tuturor plăților care urmează să fie acordate unui fermier pentru o cerere de ajutor depusă pentru anul calendaristic 2014. În scopul clarității, ar trebui, prin urmare, să fie abrogat Regulamentul de punere în aplicare (UE) nr. 879/2014,

         ADOPTĂ PREZENTUL REGULAMENT:
   Articolul 1
   (1)   În scopul de a aplica ajustarea prevăzută la articolele 25 și 26 din Regulamentul (UE) nr. 1306/2013 și în conformitate cu articolul 8 alineatul (1) din Regulamentul (UE) nr. 1307/2013, valoarea plăților în sensul articolului 2 litera (d) din Regulamentul (CE) nr. 73/2009 al Consiliului (5), care urmează să fie acordate unui fermier și care depășesc 2 000 EUR pentru o cerere de ajutor depusă pentru anul calendaristic 2014, se reduce cu 1,302214 %.
   (2)   Reducerea prevăzută la alineatul (1) nu se aplică în Bulgaria, Croația și România.
   Articolul 2
   Regulamentul de punere în aplicare (UE) nr. 879/2014 se abrogă.
   Articolul 3
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   Se aplică de la 1 decembrie 2014.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 noiembrie 2014.

            Pentru Comisie

            Președintele

         Jean-Claude JUNCKER

      (1)  JO L 347, 20.12.2013, p. 549.

      (2)  COM(2014) 175.

      (3)  Regulamentul de punere în aplicare (UE) nr. 879/2014 al Comisiei din 12 august 2014 privind stabilirea unei rate de ajustare a plăților directe prevăzute de Regulamentul (CE) nr. 73/2009 al Consiliului pentru anul calendaristic 2014 (JO L 240, 13.8.2014, p. 20).

      (4)  Regulamentul (UE) nr. 1307/2013 al Parlamentului European și al Consiliului din 17 decembrie 2013 de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și a Regulamentului (CE) nr. 73/2009 al Consiliului (JO L 347, 20.12.2013, p. 608).

      (5)  Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 și de abrogare a Regulamentului (CE) nr. 1782/2003 (JO L 30, 31.1.2009, p. 16).


title: Regulamentul de punere în aplicare (UE) nr. 300/2013 al Comisiei din 27 martie 2013 de modificare a Regulamentului (UE) nr. 605/2010 de stabilire a condițiilor de sănătate animală și sănătate publică și de certificare veterinară pentru introducerea în Uniunea Europeană a laptelui crud și a produselor lactate destinate consumului uman  Text cu relevanță pentru SEE

text:
               28.3.2013

               RO

               Jurnalul Oficial al Uniunii Europene

               L 90/71

         REGULAMENTUL DE PUNERE ÎN APLICARE (UE) NR. 300/2013 AL COMISIEI
   din 27 martie 2013
   de modificare a Regulamentului (UE) nr. 605/2010 de stabilire a condițiilor de sănătate animală și sănătate publică și de certificare veterinară pentru introducerea în Uniunea Europeană a laptelui crud și a produselor lactate destinate consumului uman
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special articolul 8 teza introductivă, punctul 1 primul paragraf și punctul 4, precum și articolul 9 alineatul (4),
   având în vedere Regulamentul (CE) nr. 854/2004 al Parlamentului European și al Consiliului din 29 aprilie 2004 de stabilire a normelor specifice de organizare a controalelor oficiale privind produsele de origine animală destinate consumului uman (2), în special articolul 11 alineatul (1),
   întrucât:

               (1)

               Regulamentul (UE) nr. 605/2010 al Comisiei (3) stabilește condițiile de sănătate publică și sănătate animală precum și cerințele de certificare pentru introducerea în Uniunea Europeană a transporturilor de lapte crud și de produse lactate și lista țărilor terțe din care este autorizată introducerea în Uniune a unor astfel de transporturi.

               (2)

               Anexa I la Regulamentul (UE) nr. 605/2010 stabilește o listă de țări terțe sau părți ale unor țări terțe din care este autorizată introducerea în Uniunea Europeană a transporturilor de lapte crud și de produse lactate și indică tipul de tratament termic necesar pentru astfel de mărfuri. Articolul 4 din Regulamentul (UE) nr. 605/2010 prevede că statele membre autorizează importurile de produse lactate derivate din lapte crud de vacă, oaie, capră sau bivoliță, provenind din țări terțe sau din părți ale acestora expuse riscului de febră aftoasă, care sunt menționate în coloana C din anexa I la respectivul regulament, cu condiția ca aceste produse lactate să fi fost supuse sau să fi fost produse din lapte crud care a fost supus unui tratament termic, astfel cum este menționat la articolul respectiv.

               (3)

               Riscul care decurge din importurile în Uniune de produse lactate fabricate din lapte crud de cămile din specia Camelus dromedarius (dromader) din țări terțe sau părți ale acestora expuse riscului de febră aftoasă, enumerate în coloana C din anexa I la Regulamentul (UE) nr. 605/2010, nu este mai mare decât la importurile de produse lactate derivate din lapte crud de vacă, oaie, capră sau bivoliță, cu condiția ca aceste produse lactate să fi fost supuse sau să fi fost produse din lapte crud care a fost supus tratamentelor termice menționate la articolul 4 din regulamentul respectiv. În consecință, articolul respectiv ar trebui modificat pentru a include produsele lactate derivate din lapte crud al speciei respective.

               (4)

               În plus, Emiratul Dubai din Emiratele Arabe Unite, țară terță care nu este inclusă de Organizația Mondială pentru Sănătatea Animalelor pe lista țărilor indemne de febră aftoasă, și-a exprimat interesul de a exporta în Uniune produse lactate fabricate din lapte crud provenind de la dromader, lapte supus unui tratament fizic sau chimic în conformitate cu articolul 4 din Regulamentul (UE) nr. 605/2010, și a transmis informații în conformitate cu Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (4).

               (5)

               Serviciul de inspecție al Comisiei a auditat, din perspectiva sănătății animalelor și a sănătății publice, controalele producției de lapte de dromader în Emiratul Dubai, iar rezultatele sunt satisfăcătoare. În plus, recomandările serviciul de inspecție al Comisiei au fost abordate în mod corespunzător de Emiratul Dubai.

               (6)

               Pe baza informațiilor respective, se poate concluziona că Emiratul Dubai poate furniza garanțiile necesare pentru a asigura că produsele lactate fabricate în Emiratul Dubai din lapte crud de dromader sunt în conformitate cu cerințele privind sănătatea animalelor și sănătatea publică aplicabile importurilor în Uniune de produse lactate din țări terțe sau părți ale acestora expuse riscului de febră aftoasă enumerate în coloana C din anexa I la Regulamentul (UE) nr. 605/2010.

               (7)

               Pentru a autoriza importurile în Uniune de produse lactate fabricate din lapte de dromader din anumite părți ale teritoriului Emiratelor Arabe Unite, Emiratul Dubai ar trebui adăugat pe lista de țări terțe sau părți ale acestora menționată în anexa I la Regulamentul (UE) nr. 605/2010, cu precizarea că autorizația prevăzută în coloana C din lista respectivă se aplică numai produselor lactate fabricate din laptele speciei respective.

               (8)

               Modelul de certificat sanitar „Milk-HTC” din partea 2 a anexei II la Regulamentul (UE) nr. 605/2010 ar trebui modificat pentru a include o trimitere la produsele lactate fabricate din lapte de dromader.

               (9)

               Anumite produse lactate care intră sub incidența Regulamentului (UE) nr. 605/2010 nu se încadrează la codurile mărfurilor (coduri SA) menționate în modelele de certificate sanitare pentru produsele lactate. Pentru a permite o identificare mai exactă a acestor produse în modelele de certificate sanitare, este necesar să se adauge codurile SA lipsă și anume 15.17 (margarină) și 28.35 (fosfați) în respectivele modele de certificate sanitare „Milk-HTB”, „Milk-HTC” și „Milk-T/S” din anexa II la regulamentul respectiv.

               (10)

               Prin urmare, Regulamentul (UE) nr. 605/2010 ar trebui modificat în consecință.

               (11)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Regulamentul (UE) nr. 605/2010 se modifică după cum urmează:

               1.

               La articolul 4 alineatul (1), teza introductivă se înlocuiește cu următorul text:
               „Statele membre autorizează importul de produse lactate derivate din lapte crud de vacă, oaie, capră, bivoliță sau, dacă este autorizat în mod expres în anexa I, de cămilă din specia Camelus dromedarius, provenite din țările terțe sau din părți ale acestora expuse riscului de febră aftoasă care sunt menționate în coloana C din anexa I, cu condiția ca aceste produse lactate să fi fost supuse, sau să fi fost produse din lapte crud supus unui tratament termic care implică:”.

               2.

               Anexele I și II se modifică în conformitate cu anexa la prezentul regulament.

         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 aprilie 2013.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 martie 2013.

            Pentru Comisie

            Președintele

         José Manuel BARROSO

      (1)  JO L 18, 23.1.2003, p. 11.

      (2)  JO L 139, 30.4.2004, p. 206.

      (3)  JO L 175, 10.7.2010, p. 1.

      (4)  JO L 165, 30.4.2004, p. 1.

      ANEXĂ
      Anexele la Regulamentul (UE) nr. 605/2010 se modifică după cum urmează:

                  1.

                  Anexa I se modifică după cum urmează:

                              (a)

                              se inserează următoarea rubrică după rubrica pentru Andorra din tabelul inclus în anexă:

                                          „AE

                                          Emiratul Dubai din Emiratele Arabe Unite (1)

                                          0

                                          0

                                          +(2)”

                              (b)

                              următoarele note de subsol se adaugă la tabelul din anexă:

                                          „(1)

                                          Numai produsele lactate fabricate din lapte de cămilă din specia Camelus dromedarius.

                                          (2)

                                          Sunt autorizate produsele lactate fabricate din lapte de cămilă din specia Camelus dromedarius.”

                  2.

                  În anexa II, partea 2 se modifică după cum urmează:

                              (a)

                              în modelul Milk-HTB, în note, în partea I, rubrica de referință I.19 se înlocuiește cu următorul text:

                                          „—

                                          Rubrica de referință I.19: se utilizează codul corespunzător din Sistemul armonizat (SA) cu următoarele rubrici: 04.01; 04.02; 04.03; 04.04; 04.05; 04.06; 15.17; 17.02; 21.05; 22.02; 28.35; 35.01; 35.02 sau 35.04.”;

                              (b)

                              modelul Milk-HTC se înlocuiește cu următorul text:
                              „
                                    Model Milk-HTC

                                 Certificat sanitar pentru produse lactate destinate consumului uman, provenind din țări terțe sau părți ale unor țări terțe autorizate conform coloanei C din anexa I la Regulamentul (UE) nr. 605/2010 și destinate importului în Uniunea Europeană

                              (c)

                              în modelul Milk-T/S, în note, în partea I, rubrica de referință I.19 se înlocuiește cu următorul text:

                                          „—

                                          Rubrica de referință I.19: se utilizează codul corespunzător din Sistemul armonizat (SA) cu următoarele rubrici: 04.01; 04.02; 04.03; 04.04; 04.05; 04.06; 15.17; 17.02; 19.01; 21.05; 21.06; 22.02; 28.35; 35.01; 35.02 sau 35.04.”


title: Regulamentul de punere în aplicare (UE) nr. 1070/2012 al Comisiei din 14 noiembrie 2012 de modificare a Regulamentului (CE) nr. 2535/2001 în ceea ce privește importurile preferențiale în afara contingentelor pentru lapte și produse lactate și contingentul pentru importurile de produse lactate originare din Republica Moldova

text:
               15.11.2012

               RO

               Jurnalul Oficial al Uniunii Europene

               L 318/7

         REGULAMENTUL DE PUNERE ÎN APLICARE (UE) NR. 1070/2012 AL COMISIEI
   din 14 noiembrie 2012
   de modificare a Regulamentului (CE) nr. 2535/2001 în ceea ce privește importurile preferențiale în afara contingentelor pentru lapte și produse lactate și contingentul pentru importurile de produse lactate originare din Republica Moldova
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 144 alineatul (1) și articolul 148 litera (c), coroborate cu articolul 4,
   întrucât:

               (1)

               Titlul 2 capitolul I din Regulamentul (CE) nr. 2535/2001 al Comisiei din 14 decembrie 2001 de stabilire a normelor de aplicare a Regulamentului (CE) nr. 1255/1999 al Consiliului privind regimul importurilor de lapte și produse lactate și deschiderea unor contingente tarifare (2) se aplică contingentului de import nr. 09.4210 prevăzut în Regulamentul (CE) nr. 55/2008 al Consiliului (3) și alocat Republicii Moldova până în 2012. Regulamentul (UE) nr. 581/2011 al Parlamentului European și al Consiliului (4) a prelungit aplicarea Regulamentului (CE) nr. 55/2008 până la sfârșitul anului 2015. Prin urmare, este oportun ca Regulamentul (CE) nr. 2535/2001 să ia în considerare prelungirea duratei contingentului nr. 09.4210.

               (2)

               La titlul 2 capitolul II din Regulamentul (CE) nr. 2535/2001 se prevăd norme referitoare la importurile preferențiale în afara contingentelor din cadrul anumitor acorduri și acte. Este oportun, pentru a se asigura o bună gestionare a importurilor, ca aceste norme să se aplice, de asemenea, tuturor celorlalte importuri preferențiale în afara contingentelor care sunt reglementate de articolul 2 din regulamentul respectiv. Mai mult, este oportun, din motive de claritate și de transparență, ca aceste norme să includă obligația de a specifica taxele preferențiale de import la rubrica 24 din cererile de licență și din licențe.

               (3)

               Prin urmare, Regulamentul (CE) nr. 2535/2001 trebuie să fie modificat în consecință.

               (4)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Regulamentul (CE) nr. 2535/2001 se modifică după cum urmează:

               (1)

               La titlul 2, capitolul II se înlocuiește cu următorul text:
               „CAPITOLUL II

                  Importuri în afara contingentelor exclusiv pe baza licenței de import

               Articolul 20
               1.   Prezentul capitol se aplică pentru:

                           (a)

                           importurile preferențiale, care nu sunt supuse unor contingente, prevăzute de:

                                       (i)

                                       anexa I din protocolul 1 la Decizia nr. 1/98 a Consiliului de asociere CE-Turcia,

                                       (ii)

                                       anexa IV la Acordul cu Africa de Sud,

                                       (iii)

                                       anexa 2 la Acordul dintre Comunitatea Europeană și Elveția privind comerțul cu produse agricole;

                           (b)

                           orice alte importuri preferențiale, care nu sunt supuse unor contingente, de produse menționate în partea I punctul J din anexa II la Regulamentul (CE) nr. 376/2008.

                     2.   Pentru importurile menționate la alineatul (1) litera (a), produsele în cauză și ratele taxelor aplicabile sunt enumerate în anexa II la prezentul regulament.
               Articolul 21
               1.   Cererile de licență și licențele cuprind:

                           (a)

                           la rubrica 8, țara de origine;

                           (b)

                           la rubrica 20, una dintre mențiunile care figurează în anexa XVI.

                     2.   Licențele trebuie să indice, la rubrica 24, rata redusă a taxei aplicabile.
               3.   Licența impune obligația de a importa din țara indicată la rubrica 8.
               Articolul 22
               Aplicarea ratei reduse a taxei este condiționată de prezentarea licenței de import și de acceptarea declarației de punere în liberă circulație, însoțită de dovada de origine.”

               (2)

               În anexa I, partea J se înlocuiește cu textul care figurează în anexa la prezentul regulament.

         Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 noiembrie 2012.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 341, 22.12.2001, p. 29.

      (3)  JO L 20, 24.1.2008, p. 1.

      (4)  JO L 165, 24.6.2011, p. 5.

      ANEXĂ

         „I.J

         CONTINGENT TARIFAR STABILIT ÎN CONFORMITATE CU ANEXA I LA REGULAMENTUL (CE) NR. 55/2008

                     Numărul contingentului

                     Codul NC

                     Descriere (1)

                     Țara de origine

                     Anul de import

                     Contingent anual de la 1 ianuarie la 31 decembrie
                     (în tone)
                     (în greutate de produs)

                     Taxa la import
                     (EUR/100 kg greutate netă)

                     Anual

                     Semestrial

                     09.4210

                     0401 până la 0406

                     Republica Moldova

                     0

                     Produse lactate

                     De la 1 iulie la 31 decembrie 2008

                     1 000

                     2009

                     1 000

                     500

                     2010-2015

                     1 500

                     750

         (1)  Fără a aduce atingere regulilor de interpretare a Nomenclaturii combinate, textul descrierii mărfurilor trebuie considerat ca având numai o valoare indicativă, aplicabilitatea regimului preferențial fiind determinată, în contextul prezentei anexe, de domeniul de aplicare a codurilor NC. Atunci când codul NC este precedat de „ex”, aplicabilitatea regimului preferențial se stabilește pe baza codului NC și a descrierii corespunzătoare, considerate împreună.”


title: Regulamentul de punere în aplicare (UE) nr. 1335/2014 al Comisiei din 16 decembrie 2014 de modificare a Regulamentului (CE) nr. 2535/2001 de stabilire a normelor de aplicare a Regulamentului (CE) nr. 1255/1999 al Consiliului privind regimul importurilor de lapte și produse lactate și deschiderea unor contingente tarifare

text:
               17.12.2014

               RO

               Jurnalul Oficial al Uniunii Europene

               L 360/6

         REGULAMENTUL DE PUNERE ÎN APLICARE (UE) NR. 1335/2014 AL COMISIEI
   din 16 decembrie 2014
   de modificare a Regulamentului (CE) nr. 2535/2001 de stabilire a normelor de aplicare a Regulamentului (CE) nr. 1255/1999 al Consiliului privind regimul importurilor de lapte și produse lactate și deschiderea unor contingente tarifare
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 187,
   întrucât:

               (1)

               Regulamentul de punere în aplicare (UE) nr. 1101/2014 al Comisiei (2) prevede modificări ale codurilor NC pentru anumite produse lactate de la capitolul 4, cu efect de la 1 ianuarie 2015.

               (2)

               Regulamentul (CE) nr. 2535/2001 al Comisiei (3) stabilește normele de aplicare privind regimul importurilor de lapte și produse lactate și deschiderea unor contingente tarifare. Pentru a reflecta modificările codurilor NC pentru anumite produse lactate, este necesar să se actualizeze anexele I, II și VIIa la respectivul regulament.

               (3)

               Articolul 4 alineatul (2) din Regulamentul (CE) nr. 2535/2001 face referire la unele coduri NC care se elimină începând cu 1 ianuarie 2015. În plus, anexa 3 la Acordul dintre Comunitatea Europeană și Confederația Elvețiană privind comerțul cu produse agricole (4), aprobat prin Decizia 2002/309/CE, Euratom a Consiliului și a Comisiei (5), referitoare la concesiile privind brânzeturile, prevede liberalizarea completă a comerțului bilateral cu brânzeturi începând cu 2007. Dispoziția respectivă este, prin urmare, caducă și ar trebui eliminată.

               (4)

               Articolul 19a alineatul (1) litera (c) și alineatul (4) litera (c) privind partea 3 din anexa VIIa la Regulamentul (CE) nr. 2535/2001 și articolul 20 alineatul (1) litera (a) punctul (ii) referitor la partea C din anexa II la respectivul regulament vizează un contingent tarifar pentru brânzeturi și importurile preferențiale în aplicarea Acordului pentru comerț, dezvoltare și cooperare dintre Comunitatea Europeană și statele sale membre, pe de o parte, și Republica Africa de Sud, pe de altă parte (6), aprobat prin Decizia 2004/441/CE a Consiliului (7). Aceste dispoziții fac trimitere la unele coduri NC care se elimină începând cu 1 ianuarie 2015. Deoarece perioada de aplicare a contingentului și perioada de eliminare a taxei la import au expirat, este adecvat să se elimine acele dispoziții.

               (5)

               Prin urmare, Regulamentul (CE) nr. 2535/2001 ar trebui modificat în consecință.

               (6)

               Măsurile prevăzute de prezentul regulament sunt conforme cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   Articolul 1
   Regulamentul (CE) nr. 2535/2001 se modifică după cum urmează:

               1.

               la articolul 4, alineatul (2) se elimină;

               2.

               la articolul 19a, alineatul (1) litera (c) și alineatul (4) litera (c) se elimină;

               3.

               la articolul 20, alineatul (1) litera (a) punctul (ii) se elimină;

               4.

               anexa I se modifică în conformitate cu anexa I la prezentul regulament;

               5.

               anexa II se modifică după cum urmează:

                           (a)

                           partea B se înlocuiește cu textul din anexa II la prezentul regulament;

                           (b)

                           partea C se elimină;

               6.

               anexa VIIa se modifică după cum urmează:

                           (a)

                           partea 3 se elimină;

                           (b)

                           partea 4 se înlocuiește cu textul din anexa III la prezentul regulament.

         Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică de la 1 ianuarie 2015.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 decembrie 2014.

            Pentru Comisie

            Președintele

         Jean-Claude JUNCKER

      (1)  JO L 347, 20.12.2013, p. 671.

      (2)  Regulamentul de punere în aplicare (UE) nr. 1101/2014 al Comisiei din 16 octombrie 2014 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful vamal comun (JO L 312, 31.10.2014, p. 1).

      (3)  Regulamentul (CE) nr. 2535/2001 al Comisiei din 14 decembrie 2001 de stabilire a normelor de aplicare a Regulamentului (CE) nr. 1255/1999 al Consiliului privind regimul importurilor de lapte și produse lactate și deschiderea unor contingente tarifare (JO L 341, 22.12.2001, p. 29).

      (4)  JO L 114, 30.4.2002, p. 132.

      (5)  Decizia 2002/309/CE, Euratom a Consiliului și a Comisiei privind Acordul de cooperare științifică și tehnologică din 4 aprilie 2002 privind încheierea a șapte acorduri cu Confederația Elvețiană (JO L 114, 30.4.2002, p. 1).

      (6)  JO L 311, 4.12.1999, p. 3.

      (7)  Decizia 2004/441/CE a Consiliului din 26 aprilie 2004 privind încheierea Acordului pentru comerț, dezvoltare și cooperare dintre Comunitatea Europeană și statele sale membre, pe de o parte, și Republica Africa de Sud, pe de altă parte (JO L 127, 29.4.2004, p. 109).

      ANEXA I
      Anexa I la Regulamentul (CE) nr. 2535/2001 se modifică după cum urmează:

                  1.

                  Partea I.A se înlocuiește cu următorul text:

                     „I.A

                  CONTINGENTE TARIFARE NESPECIFICATE DUPĂ ȚARA DE ORIGINE

                              Număr contingent

                              Cod NC

                              Denumire (2)

                              Taxa la import
                              (în EUR/100 kg greutate netă)

                              Țara de origine

                              Contingent anual
                              (în tone)

                              Contingent semestrial
                              (în tone)

                              09.4590

                              0402 10 19

                              Lapte praf degresat

                              47,50

                              Toate țările terțe

                              68 537

                              34 268,5

                              09.4599

                              0405 10 11
                              0405 10 19
                              0405 10 30
                              0405 10 50
                              0405 10 90
                              0405 90 10 (1)

                              0405 90 90 (1)

                              Unt și alte grăsimi care provin din lapte

                              94,80

                              Toate țările terțe

                              11 360

                              5 680

                              în echivalent unt (1)

                              09.4591

                              ex 0406 10 30
                              ex 0406 10 50
                              ex 0406 10 80

                              Brânză pentru pizza, congelată, tăiată în bucăți cu o greutate unitară mai mică sau egală cu un gram, în recipiente cu un conținut net de cel puțin 5 kg, cu un conținut de apă de cel puțin 52 % din greutate și cu un conținut de grăsimi în substanța uscată de cel puțin 38 % din greutate

                              13,00

                              Toate țările terțe

                              5 360

                              2 680

                              09.4592

                              ex 0406 30 10

                              Brânză topită Emmental

                              71,90

                              Toate țările terțe

                              18 438

                              9 219

                              0406 90 13

                              Emmental

                              85,80

                              09.4593

                              ex 0406 30 10

                              Brânză topită Gruyère

                              71,90

                              Toate țările terțe

                              5 413

                              2 706,5

                              0406 90 15

                              Gruyère, Sbrinz

                              85,80

                              09.4594

                              0406 90 01 (3)

                              Brânzeturi destinate prelucrării

                              83,50

                              Toate țările terțe

                              20 007

                              10 003,5

                              09.4595

                              0406 90 21

                              Cheddar

                              21,00

                              Toate țările terțe

                              15 005

                              7 502,5

                              09.4596

                              ex 0406 10 30
                              ex 0406 10 50
                              ex 0406 10 80

                              Brânză proaspătă (nefermentată), inclusiv brânza din zer, și caș, alta decât brânza pentru pizza de la numărul de contingent 09.4591

                              92,60
                              92,60
                              106,40

                              Toate țările terțe

                              19 525

                              9 762,5

                              0406 20 00

                              Brânză rasă sau pudră

                              94,10

                              0406 30 31

                              Brânzeturi topite,
                              altele decât rase sau pudră:

                              69,00

                              0406 30 39

                              71,90

                              0406 30 90

                              102,90

                              0406 40 10
                              0406 40 50
                              0406 40 90

                              Brânză cu mucegai și alte brânzeturi care conțin mucegai produs de Penicillium roqueforti

                              70,40

                              0406 90 17

                              Bergkäse și Appenzell

                              85,80

                              0406 90 18

                              Brânză Fribourgeois, Vacherin Mont d'Or și Tête de Moine

                              75,50

                              0406 90 23

                              Edam

                              75,50

                              0406 90 25

                              Tilsit

                              75,50

                              0406 90 29

                              Cașcaval

                              75,50

                              0406 90 32

                              Feta

                              75,50

                              0406 90 35

                              Kefalo-Tyri

                              75,50

                              0406 90 37

                              Finlandia

                              75,50

                              0406 90 39

                              Jarlsberg

                              75,50

                              0406 90 50

                              Brânză din lapte de oaie sau de bivoliță, în recipiente conținând saramură, sau în burduf din piele de oaie sau de capră

                              75,50

                              ex 0406 90 63

                              Pecorino

                              94,10

                              0406 90 69

                              Altele

                              94,10

                              0406 90 73

                              Provolone

                              75,50

                              0406 90 74

                              Maasdam

                              75,50

                              ex 0406 90 75

                              Caciocavallo

                              75,50

                              ex 0406 90 76

                              Danbo, Fontal, Fynbo, Havarti, Maribo, Samsø

                              75,50

                              0406 90 78

                              Gouda

                              75,50

                              ex 0406 90 79

                              Esrom, Italico, Kernhem, Saint-Paulin

                              75,50

                              ex 0406 90 81

                              Cheshire, Wensleydale, Lancashire, Double Gloucester, Blarney, Colby, Monterey

                              75,50

                              0406 90 82

                              Camembert

                              75,50

                              0406 90 84

                              Brie

                              75,50

                              0406 90 86

                              Alte brânzeturi, cu un conținut de grăsimi de maximum 40 % din greutate și cu un conținut de apă în substanța fără grăsimi de peste 47 %, dar de maximum 52 % din greutate

                              75,50

                              0406 90 89

                              Alte brânzeturi, cu un conținut de grăsimi de maximum 40 % din greutate și cu un conținut de apă în substanța fără grăsimi de peste 52 %, dar de maximum 62 % din greutate

                              75,50

                              0406 90 92

                              Alte brânzeturi, cu un conținut de grăsimi de maximum 40 % din greutate și cu un conținut de apă în substanța fără grăsimi de peste 62 %, dar de maximum 72 % din greutate

                              75,50

                              0406 90 93

                              Alte brânzeturi, cu un conținut de grăsimi de maximum 40 % din greutate și cu un conținut de apă în substanța fără grăsimi de peste 72 % din greutate

                              92.60

                              0406 90 99

                              Alte brânzeturi, cu un conținut de grăsimi de peste 40 % din greutate

                              106,40

                  2.

                  Partea I.I se înlocuiește cu următorul text:

                     „I.I

                     Contingente tarifare în temeiul anexei II la Acordul cu Islanda aprobat prin Decizia 2007/138/CE

                     Contingent anual de la 1 iulie la 30 iunie

                  Cantitate (tone)

                              Număr contingent

                              Cod NC

                              Denumire (4)

                              Taxă aplicabilă

                              Cantitate anuală

                              Cantitate semestrială începând cu 1.1.2008

                              09.4205

                              0405 10 11
                              0405 10 19

                              Unt natural

                              Scutire

                              350

                              175

                              09.4206

                              ex 0406 10 50 (5)

                              «Skyr»

                              Scutire

                              380

                              190

         (1)  Un kilogram de produs = 1,22 kilograme de unt.

         (2)  Fără a aduce atingere regulilor de interpretare a Nomenclaturii combinate, formularea denumirii produselor nu are decât valoare indicativă; aplicabilitatea regimului preferențial se stabilește, în contextul prezentei anexe, în funcție de domeniul de aplicare a codurilor NC. În cazurile în care se menționează coduri ex NC, aplicabilitatea regimului preferențial se stabilește pe baza codului NC și a denumirii corespunzătoare, luate în considerare împreună.

         (3)  Se consideră că brânzeturile în cauză sunt prelucrate atunci când au fost prelucrate în produse care se încadrează la subpoziția 0406 30 din Nomenclatura combinată. Se aplică dispozițiile articolelor 291-300 din Regulamentul (CEE) nr. 2454/93.”

         (4)  Fără a aduce atingere regulilor de interpretare a Nomenclaturii combinate, formularea denumirii produselor nu are decât valoare indicativă, regimurile preferențiale fiind stabilite, în contextul prezentei anexe, de domeniul de aplicare a codurilor NC. În cazurile în care se menționează coduri ex NC, aplicabilitatea regimurilor preferențiale se stabilește pe baza codului NC și a denumirii corespunzătoare, luate în considerare împreună.

         (5)  Cod NC supus modificării, în așteptarea confirmării privind clasificarea produsului.”

      ANEXA II

            „II.B

         REGIMURI PREFERENȚIALE LA IMPORT — TURCIA

                     Număr de ordine

                     Cod NC

                     Denumire (1)

                     Țara de origine

                     Taxa la import
                     (în EUR/100 kg greutate netă fără indicații suplimentare)

                     1

                     0406 90 29

                     Cașcaval

                     Turcia

                     67,19

                     2

                     0406 90 50

                     Brânză din lapte de oaie sau de bivoliță, în recipiente conținând saramură sau în burduf din piele de oaie sau de capră

                     Turcia

                     67,19

                     3

                     ex 0406 90 86
                     ex 0406 90 89
                     ex 0406 90 92

                        Tulum peyniri, fabricat din lapte de oaie sau de bivoliță, în ambalaje de plastic sau altfel de ambalaje mai mici de 10 kg

                     Turcia

                     67,19

         (1)  Fără a aduce atingere regulilor de interpretare a Nomenclaturii combinate, formularea denumirii produselor nu are decât valoare indicativă; aplicabilitatea regimului preferențial se stabilește, în contextul prezentei anexe, în funcție de domeniul de aplicare a codurilor NC. În cazurile în care se menționează coduri ex NC, aplicabilitatea regimului preferențial se stabilește pe baza codului NC și a denumirii corespunzătoare, luate în considerare împreună.”

      ANEXA III

            „4.

         CONTINGENTE TARIFARE ÎN CONFORMITATE CU PROTOCOLUL NR. 1 LA DECIZIA NR. 1/98 A CONSILIULUI DE ASOCIERE CE-TURCIA

                     Număr contingent

                     Cod NC

                     Denumire (1)

                     Țara de origine

                     Contingent anual de la 1 ianuarie la 31 decembrie
                     (în tone)

                     Taxa la import
                     (în EUR/100 kg greutate netă)

                     09.0243

                     0406 90 29

                     Cașcaval

                     Turcia

                     2 300

                     0

                     0406 90 50

                     Brânză din lapte de oaie sau de bivoliță, în recipiente conținând saramură sau în burduf din piele de oaie sau de capră

                     ex 0406 90 86
                     ex 0406 90 89
                     ex 0406 90 92

                        Tulum Peyniri, fabricat din lapte de oaie sau de bivoliță, în ambalaje de plastic sau altfel de ambalaje mai mici de 10 kg

         (1)  Fără a aduce atingere regulilor de interpretare a Nomenclaturii combinate, formularea denumirii produselor nu are decât valoare indicativă; aplicabilitatea regimului preferențial se stabilește, în contextul prezentei anexe, în funcție de domeniul de aplicare a codurilor NC. În cazurile în care se menționează coduri ex NC, aplicabilitatea regimului preferențial se stabilește pe baza codului NC și a denumirii corespunzătoare, luate în considerare împreună.”


title: Regulamentul de punere în aplicare (UE) nr. 262/2013 al Comisiei din 18 martie 2013 de aprobare a unei modificări minore a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Melon du Quercy (IGP)]

text:
               22.3.2013

               RO

               Jurnalul Oficial al Uniunii Europene

               L 82/21

         REGULAMENTUL DE PUNERE ÎN APLICARE (UE) NR. 262/2013 AL COMISIEI
   din 18 martie 2013
   de aprobare a unei modificări minore a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Melon du Quercy (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 53 alineatul (2) al doilea paragraf,
   întrucât:

               (1)

               Regulamentul (UE) nr. 1151/2012 a intrat în vigoare la 3 ianuarie 2013. El a abrogat și a înlocuit Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (2).

               (2)

               În conformitate cu articolul 9 alineatul (1) primul paragraf din Regulamentul (CE) nr. 510/2006, Comisia a examinat cererea Franței de aprobare a unei modificări a caietului de sarcini al indicației geografice protejate „Melon du Quercy”, înregistrată în temeiul Regulamentului (CE) nr. 1165/2004 al Comisiei (3), astfel cum a fost modificat prin Regulamentul (CE) nr. 1040/2007 (4).

               (3)

               Scopul cererii este modificarea caietului de sarcini pentru a se aduce precizări privind descrierea produsului, dovada originii, metoda de obținere, etichetarea, cerințele naționale și datele de contact ale organismului de control.

               (4)

               Comisia a examinat modificarea în cauză și a hotărât că este justificată. Deoarece modificarea este minoră, Comisia o poate aproba fără a recurge la procedura stabilită la articolele 50-52 din Regulamentul (UE) nr. 1151/2012,

         ADOPTĂ PREZENTUL REGULAMENT:
   Articolul 1
   Caietul de sarcini al indicației geografice protejate „Melon du Quercy” se modifică în conformitate cu anexa I la prezentul regulament.
   Articolul 2
   Documentul unic care reia elementele principale ale caietului de sarcini figurează în anexa II la prezentul regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 martie 2013.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12.2012, p. 1.

      (2)  JO L 93, 31.3.2006, p. 12.

      (3)  JO L 224, 25.6.2004, p. 16.

      (4)  JO L 238, 11.9.2007, p. 29.

      ANEXA I
      Se aprobă următoarea modificare a caietului de sarcini al indicației geografice protejate „Melon du Quercy”:
      1.   Descrierea produsului agricol
      Deoarece normele europene privind comercializarea pepenilor au fost abrogate la 1 iulie 2009 (Regulamentul (CE) nr. 1615/2001), referirea existentă la categoria I prevăzută de Regulamentul (CE) nr. 1615/2001 se înlocuiește prin adăugarea în caietul de sarcini a elementelor obiective impuse inițial prin reglementare (caracteristicile soiului, buna calitate și ambalarea omogenă).
      Caietul de sarcini inițial distingea „pepenele numit Charentais” de „alte tipuri de pepene de lungă conservare”. Dat fiind că toți pepenii utilizați pentru producția de „Melon du Quercy” aparțin tipului Charentais, se propune o formulare sintetică.
      Din motive de simplificare formală, lista claselor de ambalare este înlocuită de obligația explicită a unei ambalări omogene, cel mai mare pepene având o greutate cu 30 % mai mare decât greutatea celui mai mic pepene.
      În ceea ce privește conținutul procentual de zahăr, normele naționale care reglementează condițiile de certificare pentru produsul în cauză impun valoarea minimă de 11° Brix, aceasta fiind valoarea de producție obișnuită. Prin urmare, se propune modificarea caietului de sarcini al IGP pentru a se trece de la „peste 11° Brix” la „cel puțin 11° Brix”.
      2.   Elementele care dovedesc că produsul agricol provine din aria delimitată
      Se introduce identificarea operatorilor, pentru a se consolida controlul asupra originii pepenilor „Melon du Quercy”. În acest capitol sunt introduse toate obligațiile referitoare la declarații, la păstrarea unor registre sau la identificarea produselor.
      Pentru a se ține cont de particularitățile legate de comercializarea pe piețele cu amănuntul și având în vedere că toți pepenii „Melon du Quercy” sunt identificați individual, nu mai este obligatorie identificarea ambalajelor. Așadar, informarea consumatorilor se face prin publicitatea de la locul vânzării (PLV) sau prin eticheta care indică prețul.
      3.   Descrierea metodei de obținere
      Forma diagramei procesului de producție a fost modificată pentru a se evidenția succesiunea operațiunilor realizate pentru producerea „Melon du Quercy”: obținerea, sortarea, ambalarea și depozitarea. Distincția dintre diferitele circuite comerciale este suprimată în favoarea evidențierii obligațiilor comune pentru toți operatorii.
      Pentru a se garanta calitatea pepenilor „Melon du Quercy”, sunt precizate modalitățile de stabilire anuală a listelor de soiuri autorizate.
      În cadrul transcrierii dispozițiilor preluate din normele naționale și în scopul precizării mai exacte a etapelor de producție, se introduc în caietul de sarcini norme privind plantarea și semănarea, irigarea, fertilizarea, protecția plantelor, aprobarea și sortarea.
      Evoluția soiurilor, precum și experiența din ultimii cincisprezece ani, dobândită în special în verile calde (mai ales în vara anului 2005), permit garantarea menținerii calității pepenilor „Melon du Quercy” în caz de recoltare după ora 13, adică în condiții de temperatură ridicată. Așadar, se renunță la obligația recoltării înaintea orei 13.
      De asemenea, depozitarea într-un singur strat a pepenilor recoltați se justifica în cazul soiurilor foarte sensibile la șocuri. Deoarece testele efectuate în 2009 nu au demonstrat existența unor pierderi calitative, se adaugă posibilitatea recoltării în boxpaleți (lăzi pentru ambalare în mai multe straturi).
      În ceea ce privește ambalarea, se elimină referirea la tavă, pentru a se permite utilizarea unor ambalaje de calitate superioară, cum ar fi caserolele.
      Pentru a ține cont de particularitățile comercializării pe piețele cu amănuntul, care implică rearanjarea regulată a pepenilor pe raft, se renunță la obligația utilizării ambalajelor alveolare însoțite de șervețele de hârtie în cazul acestui tip de comercializare.
      4.   Organismul de control
      Se actualizează datele de contact ale organismului de control. Se adaugă o referire la acreditarea acestuia.
      5.   Indicații specifice privind etichetarea
      Se introduc obligațiile specifice pentru produsul IGP. Se elimină obligațiile legate de normele naționale (CCP).
      6.   Cerințe de respectat în temeiul dispozițiilor europene sau naționale
      Introducerea unui tabel cu principalele elemente de controlat, în conformitate cu cerințele naționale.

      ANEXA II

         DOCUMENT UNIC

      Regulamentul (CE) nr. 510/2006 (1)

         „MELON DU QUERCY”

      Nr. CE: FR-PGI-0205-0086-13.10.2011

         IGP (X) DOP ( )

      1.   Denumire

      „Melon du Quercy”
      2.   Statul membru sau țara terță

      Franța
      3.   Descrierea produsului agricol sau alimentar

      3.1.   Tip de produs

                  Clasa 1.6.

                  Fructe, legume și cereale în stare proaspătă sau prelucrate

            3.2.   Descrierea produsului căruia i se aplică denumirea de la punctul 1

      Din soi de tip Charentais, pepene cu coajă netedă, reticulară sau brodată, de culoare verde/gri spre galben, cu pulpă portocalie și cu o greutate minimă de 450 g. Întreg, sănătos, cu aspect proaspăt, ferm, curat, de bună calitate;
      în cazul fructelor recoltate cu peduncul, acesta trebuie să aibă o lungime maximă de 2 cm.
      Indicele refractometric este de minimum 11 ° Brix.
      Pepenii „Melon du Quercy” sunt comercializați întregi și ambalați. În cazul fiecărui ambalaj, greutatea celui mai mare pepene nu poate depăși cu peste 30 % greutatea celui mai mic pepene.
      Conținutul fiecărui ambalaj trebuie să fie omogen și să fie format din pepeni cu vizibil același grad de dezvoltare și coacere și cu vizibil aceeași culoare.
      3.3.   Materii prime (numai pentru produsele prelucrate)

      —
      3.4.   Hrană pentru animale (numai pentru produsele de origine animală)

      —
      3.5.   Etape specifice ale producției care trebuie să se desfășoare în aria geografică delimitată

      Pepenii „Melon du Quercy” se cultivă în aria geografică a IGP.
      3.6.   Norme specifice privind felierea, răzuirea, ambalarea etc.

      Aprobarea, sortarea și ambalarea se desfășoară în aria geografică a IGP.
      Pentru a se garanta calitatea produsului, aceste operațiuni se realizează foarte rapid, pentru a permite comercializarea produsului în termen de 6 zile de la recoltare.
      Etapele aprobării și sortării se desfășoară în aria geografică delimitată deoarece sunt etape fundamentale pentru buna selectare a pepenilor care pot purta indicația de origine protejată și sunt efectuate de operatori formați pentru a aprecia nivelul optim de coacere a pepenilor pe baza culorii cojii și a conținutului de zahăr măsurat prin refractometrie.
      Ambalarea se face, de asemenea, în aria geografică delimitată, deoarece această etapă se desfășoară simultan cu cele ale sortării și aprobării, limitându-se astfel numărul manipulărilor care pot afecta calitățile pepenilor „Melon du Quercy”. Trasabilitatea este asigurată prin identificarea individuală a pepenilor și a ambalajelor cu logoul „Melon du Quercy”, precum și prin instituirea unei contabilități specifice a stocurilor.
      3.7.   Norme specifice privind etichetarea

                  —

                  Denumirea produsului: „Melon du Quercy”

                  —

                  Logoul IGP sau mențiunea „Indication Géographique Protégée”

                  —

                  Logoul „Melon du Quercy” pe fiecare fruct

            4.   Delimitarea concisă a ariei geografice

      Aria geografică a IGP „Melon du Quercy” cuprinde:

                  —

                  departamentul Lot, cantoanele Castelnau-Montratier, Lalbenque și Montcuq, precum și comunele Cambayrac, Carnac-Rouffiac, Concots, Floressas, Labastide-Marnhac, Lacapelle-Cabanac, Mauroux, Le Montat, Sauzet, Sérignac și Villesèque;

                  —

                  departamentul Lot-et-Garonne, cantoanele Beauville, Penne-d’Agenais, Puymirol și Tournon-d’Agenais;

                  —

                  departamentul Tarn-et-Garonne, cantoanele Bourg-de-Visa, Caussade, Lafrançaise, Lauzerte, Moissac, Molières, Monclar-de-Quercy, Montaigu-de-Quercy, Montauban, Montpezat-de-Quercy, Négrepelisse și Villebrumier, precum și comunele Castelsagrat, Gasques, Goudourville, Montjoi, Mouillac, Perville, Pommevic, Saint-Clair și Valence.

            5.   Legătura cu aria geografică

      5.1.   Specificitatea ariei geografice

      Aria de producție este caracterizată de o climă în care se alternează curenții oceanici (reci și umezi) și curenții mediteraneeni (calzi și uscați), ceea ce generează mari diferențe de temperatură. Această climă temperată este favorabilă cultivării pepenilor.
      Terenurile utilizate sunt de tip argilos-calcaros. Natura acestor soluri este deosebit de bine adaptată pentru culturile de pepeni.
      5.2.   Specificitatea produsului

      Pepenii „Melon du Quercy” sunt obținuți din soiuri de tip Charentais a căror coajă este netedă, reticulată sau brodată și prezintă striuri mai mult sau mai puțin marcate.
      Pulpa fructului este portocalie, zemoasă, fermă și fondantă în același timp.
      Selectarea soiurilor în funcție de criterii agronomice și aromatice (aromă, savoare, …), împreună cu solurile argiloase-calcaroase, cu clima tipică și cu criteriile de recoltare (coacere optimă) constituie factori determinanți care permit obținerea unor fructe care își exprimă pe deplin potențialul: savoare dulce (minimum 11° Brix), parfum și gust dezvoltate, arome puternice și tipice.
      5.3.   Legătura cauzală dintre aria geografică și calitatea sau caracteristicile produsului (pentru DOP) sau o calitate anume, reputația sau alte caracteristici ale produsului (pentru IGP)

      Condițiile pedoclimatice ale ariei geografice contribuie la obținerea unor fructe aromate.
      Pe de o parte, solurile de tip argilos-calcaros cu structură echilibrată și bine aerisită permit creșterea constantă a plantelor și conferă fructelor un echilibru mineral optim.
      Pe de altă parte, clima specifică a regiunii Quercy influențează formarea fructelor, optimizând numărul de fructe per tulpină. Astfel, fiecare fruct primește mai multe nutrimente. În același timp, curenții de origine predominant mediteraneană (calzi și uscați) din timpul verii favorizează coacerea fructelor.
      Calitatea pepenilor „Melon du Quercy” se bazează, de asemenea, și pe priceperea din străbuni a operatorilor din filiera produsului „Melon du Quercy”, exprimată mai ales prin selectarea unor soiuri adaptate în mod specific ariei de producție, prin recoltarea în momentul optim al procesului de coacere și prin perioada de timp optimizată în care sunt pregătiți pepenii în urma recoltării.
      Reputația produsului s-a format grație identificării precoce a pepenilor „Melon du Quercy” de către operatori încă din 1994. La această faimă contribuie și numeroasele manifestări organizate cu ocazia comercializării produsului, de exemplu sărbătoarea Belfort du Quercy, organizată la jumătatea lunii august, sau deschiderea sezonului, în iulie 1994, în sălile prefecturii din Lot, eveniment care s-a bucurat de multă atenție din partea mass-mediei locale. În iulie 1996, Dépêche du Midi a publicat un articol intitulat „l’excellence du Melon du Quercy”.

         Trimitere la publicarea caietului de sarcini

      [articolul 5 alineatul (7) din Regulamentul (CE) nr. 510/2006]
      https://www.inao.gouv.fr/fichier/CDCIGPMelonDuQuercy.pdf

         (1)  Înlocuit prin Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare.


title: Regulamentul de punere în aplicare (UE) nr. 1313/2011 al Comisiei din 13 decembrie 2011 de modificare a Regulamentului (CE) nr. 2535/2001 și a Regulamentului (CE) nr. 1187/2009 în ceea ce privește codurile NC pentru produse lactate

text:
               16.12.2011

               RO

               Jurnalul Oficial al Uniunii Europene

               L 334/10

         REGULAMENTUL DE PUNERE ÎN APLICARE (UE) NR. 1313/2011 AL COMISIEI
   din 13 decembrie 2011
   de modificare a Regulamentului (CE) nr. 2535/2001 și a Regulamentului (CE) nr. 1187/2009 în ceea ce privește codurile NC pentru produse lactate
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolele 144 și 148, coroborate cu articolul 4,
   întrucât:

               (1)

               Regulamentul de punere în aplicare (UE) nr. 1006/2011 al Comisiei din 27 septembrie 2011 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful vamal comun (2) prevede modificări ale codurilor NC pentru anumite produse lactate de la capitolul 4.

               (2)

               Este necesară actualizarea părții I.F din anexa la Regulamentul (CE) nr. 2535/2001 al Comisiei din 14 decembrie 2001 de stabilire a normelor de aplicare a Regulamentului (CE) nr. 1255/1999 al Consiliului privind regimul importurilor de lapte și produse lactate și deschiderea unor contingente tarifare (3), precum și a articolului 27 și a anexei II la Regulamentul (CE) nr. 1187/2009 al Comisiei din 27 noiembrie 2009 de stabilire a normelor speciale de aplicare a Regulamentului (CE) nr. 1234/2007 al Consiliului în ceea ce privește licențele de export și restituirile la export în sectorul laptelui și produselor lactate (4).

               (3)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Partea I.F din anexa I la Regulamentul (CE) nr. 2535/2001 se înlocuiește cu textul din anexa la prezentul regulament.
   Articolul 2
   Regulamentul (CE) nr. 1187/2009 se modifică după cum urmează:

               (1)

               la articolul 27 alineatul (2) codul 0402 21 19 9900 se înlocuiește cu 0402 21 18 9900;

               (2)

               în grupa nr. 1 din anexa II, codul 0401 30 se înlocuiește cu codurile 0401 40 și 0401 50.

         Articolul 3
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Prezentul regulament se aplică de la 1 ianuarie 2012.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 decembrie 2011.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 282, 28.10.2011, p. 1.

      (3)  JO L 341, 22.12.2001, p. 29.

      (4)  JO L 318, 4.12.2009, p. 1.

      ANEXĂ

         „I. F

         CONTINGENT TARIFAR ÎN TEMEIUL ANEXEI II LA ACORDUL DINTRE COMUNITATE ȘI ELVEȚIA PRIVIND COMERȚUL CU PRODUSE AGRICOLE

                     Numărul contingentului

                     Codul NC

                     Descriere

                     Taxă vamală

                     Contingent de la 1 iulie la 30 iunie
                     în tone

                     09.4155

                     ex 0401 40

                                 —

                                 cu un conținut de grăsimi peste 6 %, dar de maximum 10% din greutate

                     scutire

                     2 000”

                     ex 0401 50

                                 —

                                 cu un conținut de grăsimi de peste 10 % din greutate

                     0403 10

                     Iaurt